## Pravila Hrvatskog odbora za računovodstvo i računovodstvene standarde

### NN 39/1994 (19.5.1994.), Pravila Hrvatskog odbora za računovodstvo i računovodstvene standarde

# HRVATSKI ODBOR ZA RAČUNOVODSTVO I RAČUNOVODSTVENE STANDARDE

Na temelju članka 15 stavka (4) Zakona o računovodstvu
("Narodne novine", broj 90/92), Hrvatski odbor za računovodstvo
i računovodstvene standarde na sjednici održanoj 21. siječnja
1994. godine donio je

## PRAVILA

### HRVATSKOG ODBORA ZA RAČUNOVODSTVO I RAČUNOVODSTVENE STANDARDE

I. OPĆE ODREDBE

Članak 1.

Pravilima Hrvatskog odbora za računovodstvo i račnovodstvene
standarde (dalje: Pravila) uređuju se način rada, donošenja
odluka i ostale pojedinosti djelovanja Hrvatskog odbora za računovodstvo
i računovodstvene standarde (dalje: Odbor).

Članak 2.

(1) Odbor, pored naziva danog u Zakonu o računovodstvu, može
koristiti i skraćenicu HORRS.

(2) Sjedište je Odbora u Zagrebu.

(3) Administrativno-tehničke poslove za Odbor može obavljati
organizacija koju odredi Odbor u suglasju s ulogom koju ima tajnik Odbora.

Članak 3.

(1) Odbor ima svoj račun.

(2) Nalogodavatelji za plaćanje s računa jesu predsjednik,
potpredsjednik i tajnik Odbora.

II CILJEVI

Članak 4.

(1) Ciljevi Odbora jesu:

a) razvoj računovodstvene struke u Hrvatskoj shodno poduzetnićkoj
i tržišnoj slobodi,

b) praćenje i objašnjavanje primjeike Međunarodnih računovodstvenih
standarda u Hrvatskoj i usklađivanje našega računovodstvenog
sustava s njima,

c) zauzimanje stavova glede Međunarodnih računovodstvenih
standarda ako nisu dostatni ili konkretni kako bi financijski izvještaji
poduzetnika iz Republike Hrvatske bili prihvatljivi na međunarodnim
tržištima kapitala.

d) udruživanje u svjetska i europska računovodstvena udruženja
i povezivanje s takvim udruženjima pojedinih zemalja,

e) oblikovanje stavova i provođenje postupaka radi unapredivanja
Međunarodnih računovodstvenih standarda na svjetskoj razini.

f) unapredivanje i medusobno usklađivanje računovodstvenih
načela, pravila i postupaka koji se odnose na financijske izvještaje,

g) objavljivanje prijevoda Međunarodnih računovodstvenih
standarda i sudjelovanje u raspravi o njihovim nacrtima i prijedlozima,

h) oblikovanje i objavljivanje stavova glede načela računovodstvenoga
sustava i njihove primjene te sastavljanja financijskih izvještaja.

III. PREDSTAVLJANJE ODBORA

Članak 5.

(1) Odbor predstavljaju predsjednik, podpredsjednik i tajnik.

(2) Predsjednik Odbora:

a) saziva sjednice Odbora,

b) predsjedava sjednicama Odbora,

c) zaključuje ugovore u ime Odbora,

d) predstavlja Odbor prema javnosti,

e) zastupa Odbor pri eventualnim nesuglasicama

f) provodi zaključke Odbora.

(3) Potpredsjednik Odbora obavlja sve poslove predsjednika u njegovoj
odsutnosti ili one poslove koje na njega prenese predsjednik.

(4) Tajnik Odbora

a) koordinira rad stručnih radnih skupina,

b) koordinira rad na pripremi stajališta, preporuka i mišljenja,

c) koordinira rad članova Odbora izmedu sjednica,

d) provodi zaključke Odbora,

e) obavlja poslove koje na njega prenese predsjednik.

IV. NAČIN RADA

Članak 6.

Odbor je samost.alno stručno tijelo koje je u Republici Hrvatskoj
ovlašteno da prati, usklađuje i objašnjava primjenu Međunarodnih
računovodstvezkih standarda.

Članak 7.

(1) Odbor zauzima stavove i donosi odluke

(2) Stavovi Odbora odnose se na primjenu računovodstvenoga sustava
i Međunarodnih računovodstvenih standarda.

(3) Odluke se odnose na ostale aktivnosti Odbora

Članak 8.

(1) Stavove Odbor zauzima na svojim sjednicama.

(2) Stavove Odbor zauzima na vlastitu inicijativu, na inicijativu Vlade
Republike Hrvatske, strukovnih udruženja, poduzetnika i pojedinaca.

(3) Stav se može zauzeti pod uvjetom da je a) predmet prethodno razmotrila
stručna radna sku pina koju čine barem tri člana Odbora,
b) najmanje pet dana prije sjednice članovima Odbora upućen
pisani materijal u vezi s predmetom o kojemu će raspravljati Odbor.

(4) Odluka se donosi večinom glasova prisutnih članova
Odbora.

Članak 9.

(1) U pripremi izrade stava Odbor može angažirati znanstvene ustanove,
najpoznatije stručne i strukovne organizacije te znanstvenike i
stručnjake kao pojedince

(2) Stav mora biti pripremljen na najvišoj stručnoj razini, tako
da sadrži kritički osvrt s pozitivnim i negativnim stranama praktične
primjene predloženog rješenja.

Članak 10.

(1) Stavovi Odbora se objavljuju.

(2) Objavljivanje stavova se provodi putem "Narnonih novina".

(3) Stručni tekstovi Odbora koji ne objavljuju u "Narodnim
novinama". fizičke i pravne osobe mogu objavljivati samo uz
dopuštenje Odbora.

(4) Odbor može objavljivanje tekstova iz stavka (3) ovoga Pravila i
davanje drugih stručnih tumačenja posebno ugovoriti s organizacijama
koje se bave pružanjem usluga s područja računovodstva, revizije,
poreznog savjetovanja, financijske analize i kontrole te s drugim organizacijama
i poduzetnicima.

V. SJEDNICE

Članak 11.

(1) Odbor radi na sjednicama.

(2) Sjednica se saziva pismenim putem, i to najkanije 5 dana prije njenog
održavanja.

(3) Uz poziv za sjednicu dostavljaju se i materijali te u pravilu zapisnik
s prošle sjednice Odbora.

(4) Stav se usvaja dvotrećinskom večinom svilk imenovanih
u Odbor, a ostale odluke večinom glasova prisutnih na sjednici.

(5) Stavovi i druge odluke u pravilu se donose javnim glasovanjem.

(6) Sjednicama, pored članova Odbora, mogu biti nazoćni
i članovi stručnih radnih skupina i to samo prilikom rasprave
o tekstu u čijoj su izradi sudjelovali kao i predstavnici sredstava
javnog priopćavanja.

(7) O svakoj točki dnevnoga reda donosi se zaključak.

(8) Na sjednici se vodi zapisnik, a zaključke sa sjednice obvezno
valja dostavljati članovima Odbora najkasnije pet dana poslije održane
sjednice.

(9) Godišnje se, u pravilu, održava dvanaest sjednica.

VI. FINANCIRANJE

Članak 12.

(1) Odbor se financira prihodima od publikacija, prihodima na temelju
financijske suradnje s organizacijama i poduzetnicima, doprinosima, donacijama
i drugirn prihodima.

(2) Odbor se dijelom financira iz državnog proračuna.

(3) Posebnom odlukom Odbora utvrđuje se nakilada za rad na sjednicama,
za pripremu materijala i drugi rad koji je povezan s radom Odbora.

VII. PROFESIONALNO PONAŠANJE

Članak 13.

(1) Svi se članovi Odbora obvezuju na čestitost, objektivnost
i neovisnost u radu koji je povezan s radom Odbora.

(2) Profesionalno ponašanje iz stavka (1) ovih Pravila propisano je
Kodeksom etike za profesionalne računovode što ga je izdala Međunarodna
federacija računovođa sa sjedištem u New Yorku, a obvezni su
ga se pridržavati svi članovi Odbora.

VIII. ZAVRŠNE ODREDBE

Članak 14.

Ova Pravila stupaju na snagu i primjenjuju se od dana kada ih potvrdi
Vlada Republike Hrvatske.

Broj : 8/94.

Predsjednik Hrvatskog odbora za računovođstvo i računovodstvene
standarde

**Božo Prka, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Ostalo, NN 39/1994-722